**Takimi rajonal i ballkanit perëndimor 6 - Konkluzat e kryesuesit - 10 nëntor 2019**

**Në takimin e mbajtur në Ohër, të thirrur nga Kryeministri Zoran Zaev, u diskutua për avancimin e marrëdhënieve ndërfqinjësore dhe bashkëpunimin rajonal përmes shmangies të barrierave, përmes qarkullimit të lirë të qytetarëve, mallrave, shërbimeve, dhe kapitalit. Në takim u theksuan këto pika:**

* Anëtarësimi në Bashkimin Evropian mbetet qëllimi kryesor i Ballkanit Perëndimor. Nuk ekziston alternativë e qëndrueshme për këtë qëllim.
* Të gjitha vendet nga Ballkani Perëndimor i ndajnë vlerat evropiane dhe vazhdojnë të punojnë për implementimin e standardeve evropiane në shoqëritë e tyre. U konfirmuan përpjekjet për zbatimin e reformave të nevojshme dhe për harmonizimin gradual të plotë me legjislacionin evropian, me qëllim të afrimit ekonomik dhe politik të rajonit drejt BE-së.
* U konfirmua se procesi aderues është instrumenti më i mirë transformues për sigurimin e prosperiteti dhe avancimit të shoqërive por gjithashtu për sigurimin e konvergjencës strukturore dhe efektive në mes BE-së dhe Ballkanit Perëndimor.
* Njëkohësisht, u theksua se bashkëpunimi rajonal, duke përfshirë edhe bashkëpunimin ekonomik të përforcuar është pjesë integrale e përpjekjeve për sigurimin e përparimit, prosperitetit ekonomik dhe menaxhimin me sfidat aktuale. Gjithashtu u theksua rëndësia e progresit dhe lehtësimit të komunikimit në mes qytetarëve.
* U konfirmua se këto përpjekje janë pjesë përbërëse e ambicieve tona për anëtarësimin ne BE.
* U përshëndetën arritjet e deritanishme dhe aktivitet aktuale në fushën rajonale ekonomike përmes Planit shumëvjeçar të veprimit për fushën rajonale ekonomike, si dhe aktivitet në nismat rajonale të tjera.
* Roli i Procesit të Berlinit, si shtytës i rëndësishëm i bashkëpunimit rajonal, u vlerësua dhe u përshëndet.
* Mëtej, u konfirmua përpjekja se masat në kontekst të bashkëpunimit rajonal do të implementohen me vullnet të mirë nga të gjitha palët, në përputhje me atë që është paraparë në kuadër të bashkëpunimit të vazhdueshëm. (për shembull, MAP REA, CEFTA, KSHB, e të tjera).
* Si hap me prioritet, është rënë dakord për thellimin e mëtutjeshëm të bashkëpunimit rajonal në fushat me interes të përbashkët.